नई द‍िल्‍ली : सिने स्‍क्रीन पर अपनी अदाकारी से सबको घायल करने वालीं भोजपुरी फ‍िल्‍मों की क्‍वीन यानी रानी चटर्जी अब सिंगर बनने चली हैं। रानी ने अपनी आवाज में फिल्‍म 'राजा वेड्स रानी' के लिए दो खूबसूरत गाने रिकॉर्ड कराए हैं, जिसको दीपक तिवारी ने डायरेक्‍ट किया है और म्‍यूजिक मधुकर आनंद ने दिया है। सभा वर्मा ने गाने के बोल लिखे हैं। रानी के साथ इस फिल्‍म के लिए निशा पांडेय ने भी गाने गाये हैं। इस नई पारी के लिए रानी का कहना है कि अभिनय तक तो ठीक है, मगर गाना गाना मेरे लिए काफी चैलेंजिंग था। यूं ही गुनगुना लेना और उसको स्‍टूडियो में जाकर गाना दोनों अलग बातें हैं। लेकिन मैंने गाना रिकॉर्ड कराया। यह मेरे लिए एडवेंचरस एक्‍सपीरि‍यंस था।